CELEX: 32012R0147
Language: fi
Date: 2012-02-20 00:00:00
Title: Komission täytäntöönpanoasetus (EU) N:o 147/2012, annettu 20 päivänä helmikuuta 2012 , neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta annetun asetuksen (EU) N:o 65/2011 muuttamisesta

21.2.2012   
            
            
               FI
            
            
               Euroopan unionin virallinen lehti
            
            
               L 48/7
            
         KOMISSION TÄYTÄNTÖÖNPANOASETUS (EU) N:o 147/2012,
   annettu 20 päivänä helmikuuta 2012,
   neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta annetun asetuksen (EU) N:o 65/2011 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 51 artiklan 4 kohdan, 74 artiklan 4 kohdan ja 91 artiklan,
   sekä katsoo seuraavaa:
   
               (1)
            
            
               Komission asetuksen (EU) N:o 65/2011 (2) 6 artiklan 2 kohdassa on määritelmiä, joita kyseisen artiklan mukaan sovelletaan ainoastaan kyseisen asetuksen II osan I osastoon. Ilmaisut ”pinta-alaan liittyvät toimenpiteet” ja ”eläimiin liittyvät toimenpiteet” esiintyvät kuitenkin koko asetuksessa. Sen vuoksi kyseiset ilmaisut olisi sisällytettävä asetuksen 2 artiklassa esitettyjen määritelmien luetteloon.
            
         
               (2)
            
            
               Asetuksen (EU) N:o 65/2011 31 artiklan a alakohdan ii alakohdassa oleva ilmaisu ”pinta-alatuen” olisi johdonmukaisuuden vuoksi korvattava ilmaisulla ”pinta-alaan liittyvien toimenpiteiden”.
            
         
               (3)
            
            
               Neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta 30 päivänä marraskuuta 2009 annettua komission asetusta (EY) N:o 1122/2009 (3) on muutettu eläintukien eräiden valvontasääntöjen parantamiseksi ja yksinkertaistamiseksi. Jotta varmistettaisiin johdonmukaisuus asetuksen (EU) N:o 65/2011 mukaisten eläimiin liittyviä toimenpiteitä koskevien tarkastusten kanssa, mainittuun asetukseen olisi sisällytettävä vastaavat säännöt.
            
         
               (4)
            
            
               Asetuksen (EU) N:o 65/2011 17 artiklan 3 kohdan mukaan nautaeläintä, jonka toinen korvamerkki on hävinnyt, on pidettävä määritettynä, jos se tunnistetaan selkeästi ja yksilöllisesti nautaeläinten tunnistus- ja rekisteröintijärjestelmän muiden osien perusteella. Nautaeläinten tunnistus- ja rekisteröintijärjestelmä on yleensä hyvin vakiintunut. Sen vuoksi myös nautaeläimen, jonka molemmat korvamerkit ovat hävinneet ja joka tunnistetaan kiistatta, olisi myös kuuluttava määritettyjen ja näin ollen tukikelpoisten eläinten joukkoon. Tätä olisi kuitenkin sovellettava vain, jos viljelijä on toteuttanut ennen paikalla tehtävästä tarkastuksesta ilmoittamista toimenpiteet tilanteen korjaamiseksi, ja tätä sääntöä olisi sovellettava sääntöjenvastaisten tukien riskin ehkäisemiseksi vain yhteen eläimeen.
            
         
               (5)
            
            
               Lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta 17 päivänä joulukuuta 2003 annetulla neuvoston asetuksella (EY) N:o 21/2004 (4) on perustettu uusi parannettu lammas- ja vuohieläinten tunnistus- ja rekisteröintijärjestelmä. Sen vuoksi asetuksen (EU) N:o 65/2011 17 artiklaan olisi sisällytettävä samanlainen säännös lammas- ja vuohieläimille, jotka on ilmoitettu tukea varten.
            
         
               (6)
            
            
               Asetuksen (EU) N:o 65/2011 7 artiklan 1 kohdan mukaan asetuksen (EY) N:o 1122/2009 16 artiklaa sovelletaan soveltuvin osin asetuksen (EU) N:o 65/2011 II osan I osastoon. Vaikka asetuksen (EY) N:o 1122/2009 16 artiklan 1 kohdan toisen alakohdan mukaan eläimiin liittyvien toimenpiteiden edunsaajien on ilmoitettava toimivaltaiselle viranomaiselle, jos eläinten pitopaikka vaihtuu pitoaikana, olisi täsmennettävä, että ilmoituksen tekemättä jättäminen ei johda seuraamuksiin, jos asianomaiset eläimet voidaan paikalla tehtävän tarkastuksen aikana tunnistaa tilalla välittömästi.
            
         
               (7)
            
            
               Asetuksen (EU) N:o 65/2011 17 artiklassa säädettyjä vähennyksiä ja poissulkemisia koskevien sääntöjen ja mainitun asetuksen 22 artiklassa säädetyn vähennysten järjestyksen osalta olisi täsmennettävä, että komission asetuksen (EY) N:o 885/2006 (5) mukainen vähentäminen olisi aina tehtävä asetuksen (EU) N:o 65/2011 22 artiklassa säädetyssä vähennysten järjestyksessä. Sen vuoksi kyseisen asetuksen 17 ja 22 artiklaa olisi muutettava.
            
         
               (8)
            
            
               Sen vuoksi asetusta (EU) N:o 65/2011 olisi muutettava.
            
         
               (9)
            
            
               Tässä asetuksessa säädetyt toimenpiteet ovat maaseudun kehittämiskomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 65/2011 seuraavasti:
   
               1)
            
            
               Lisätään 2 artiklaan määritelmät seuraavasti:
               
                           ”d)
                        
                        
                           ’pinta-alaan liittyvällä toimenpiteellä’ tarkoitetaan toimenpidettä tai toimenpiteiden osaa, jota koskeva tuki perustuu ilmoitetun alan kokoon;
                        
                     
                           e)
                        
                        
                           ’eläimiin liittyvällä toimenpiteellä’ tarkoitetaan toimenpidettä tai toimenpiteiden osaa, jota koskeva tuki perustuu ilmoitettuun eläinten lukumäärään.”
                        
                     
         
               2)
            
            
               Poistetaan 6 artiklan 2 kohdan a ja b alakohta.
            
         
               3)
            
            
               Muutetaan 17 artikla seuraavasti:
               
                           a)
                        
                        
                           korvataan 3 kohdan ensimmäinen alakohta seuraavasti:
                           ”3.   Nautaeläintä, jonka toinen korvamerkki on hävinnyt, on pidettävä määritettynä, jos se tunnistetaan selkeästi ja yksilöllisesti nautaeläinten tunnistus- ja rekisteröintijärjestelmän muiden osien perusteella. Lisäksi jos tilalla on yksi nautaeläin, jonka molemmat korvamerkit ovat hävinneet, sitä on pidettävä määritettynä, jos se voidaan tunnistaa rekisterin, eläinpassin, tietokannan tai muun Euroopan parlamentin ja neuvoston asetuksessa (EY) N:o 1760/2000 (6) säädetyn keinon perusteella, edellyttäen että viljelijä voi todistaa toteuttaneensa ennen paikalla tehtävästä tarkastuksesta ilmoittamista toimenpiteet tilanteen korjaamiseksi.
                        
                     
                           b)
                        
                        
                           lisätään kohdat seuraavasti:
                           ”3 a.   Lammas- tai vuohieläintä, jonka korvamerkki on hävinnyt, on pidettävä määritettynä, jos se voidaan tunnistaa neuvoston asetuksen (EY) N:o 21/2004 (7) 4 artiklan 2 kohdan a alakohdan mukaisesti ensimmäisellä tunnistimella, edellyttäen että kaikki muut lammas- ja vuohieläinten tunnistus- ja rekisteröintijärjestelmän vaatimukset täyttyvät.
                           3 b.   Jos tuensaaja ei ole ilmoittanut asetuksen (EY) N:o 1122/2009 16 artiklan 1 kohdan toisen alakohdan mukaisesti toimivaltaisille viranomaisille, että eläinten pitopaikka on vaihtunut pitoaikana, asianomaisia eläimiä on pidettävä määritettyinä, jos ne on paikalla tehtävän tarkastuksen aikana tunnistettu tilalla välittömästi.
                        
                     
                           c)
                        
                        
                           poistetaan 5 kohdan kolmannen alakohdan toinen virke;
                        
                     
                           d)
                        
                        
                           poistetaan 7 kohdan toisen alakohdan toinen virke;
                        
                     
                           e)
                        
                        
                           lisätään kohta seuraavasti:
                           ”8.   Tämän artiklan 5 kohdan kolmannessa alakohdassa ja 7 kohdan toisessa alakohdassa säädetyistä poissulkemisista johtuva määrä on vähennettävä komission asetuksen (EY) N:o 885/2006 5 b artiklan mukaisesti. Jos määrää ei voida vähentää täysimääräisesti mainitun artiklan mukaisesti havainnon tekovuotta seuraavien kolmen kalenterivuoden aikana, jäännöksen maksaminen on peruutettava.”
                        
                     
         
               4)
            
            
               Korvataan 22 artiklan kuudes luetelmakohta seuraavasti:
               
                           ”—
                        
                        
                           ja lopuksi tämän asetuksen 16 artiklan 7 kohdan ja 17 artiklan 8 kohdan mukaisesti.”
                        
                     
         
               5)
            
            
               Korvataan 31 artiklan a kohdan ii alakohta seuraavasti:
               
                           ”ii)
                        
                        
                           pinta-alaan liittyvien toimenpiteiden osalta kokonaispinta-ala tukijärjestelmäkohtaisesti;”.
                        
                     
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 277, 21.10.2005, s. 1.
   
      (2)  EUVL L 25, 28.1.2011, s. 8.
   
      (3)  EUVL L 316, 2.12.2009, s. 65.
   
      (4)  EUVL L 5, 9.1.2004, s. 8.
   
      (5)  EUVL L 171, 23.6.2006, s. 90.
   
      (6)  EYVL L 204, 11.8.2000, s. 1.”;
   
      (7)  EUVL L 5, 9.1.2004, s. 8.”;